wickkiey/tamil-wikipedia-chunked huggingface dataset:
# சுரபி வாணி தேவி

## ஒரு கலைஞராக

அவர் ஒரு கலைஞர், அவருக்கு விருப்பமான பாடம் இயற்கை மற்றும் நடுத்தர நீர் வண்ண ஓவியர் என அறியப்படுகிறார்.
# சுரபி வாணி தேவி

## விருதுகள்

1. 2016 இல் தெலுங்கானா மாநில அரசால் பன்னாட்டு *மகளிர் சாதனை விருது* வழங்கப்பட்டது
1. பொட்டி சிறீராமுலு தெலுங்கு பல்கலைக்கழகத்தால் இவருக்கு *பிரதிபா புரசுகார்* விருது வழங்கப்பட்டது.
# கோசாமகால் சட்டமன்றத் தொகுதி

**கோசாமகால் சட்டமன்றத் தொகுதி** (*Goshamahal Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதி ஆகும். தலைநகர் ஐதராபாத்தில் உள்ள 15 தொகுதிகளில் இதுவும் ஒன்று. இது ஐதராபாத்து மக்களவைத் தொகுதியின் ஒரு பகுதியாகும். கோசாமகால் பகுதியில் கணிசமான வட இந்தியாவிலிருந்து குடிபெயர்ந்த இந்துக்கள் வாழ்கின்றன. இவர்களில் பெரும்பாலோனோர் லோதி சமூகத்தினைச் சார்ந்தவர்கள்.  
இந்த தொகுதியில் பாரதிய ஜனதா கட்சி சார்பில் த. ராஜா சிங் என்பவர் 2014 சட்டமன்ற உறுப்பினராக இருந்து வருகின்றார். 2008ஆம் ஆண்டுக்கு முன்பு மகாராஜ் கஞ்ச் தொகுதியாக இருந்தது. இதன் சட்டமன்ற உறுப்பினராக பாஜக பிரேம் சிங் ரத்தோர் இருந்தார்.
# கோசாமகால் சட்டமன்றத் தொகுதி

## தொகுதியின் பரப்பளவு

2002ஆம் ஆண்டின் எல்லை நிர்ணயச் சட்டத்தின்படி 2009 தேர்தலுக்கு முன்னர் இத்தொகுதி உருவாக்கப்பட்டது.  
சட்டமன்றத் தொகுதி தற்போது பின்வரும் சுற்றுப்புறங்களை உள்ளடக்கியது:
# கோசாமகால் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1999 - 2004
(மகாராஜ்கஞ்ச் எல்லை நிர்ணயத்திற்கு முன்) | பிரேம் சிங் ரத்தோர் | பாரதிய ஜனதா கட்சி |
| 2004- 2014 | முகேஷ் கவுட் | இந்திய தேசிய காங்கிரசு |
| 2014-2023 | டி.ராஜா சிங் | பாரதிய ஜனதா கட்சி |
| 2023 | } |  |  
- ஐதராபாத்து மக்களவைத் தொகுதியில் அனைத்திந்திய மஜ்லிசே இத்திகாதுல் முசுலிமீன் வெற்றி பெற இயலாத ஒரே சட்டமன்றத் தொகுதியாக கோசாமகால் உள்ளது. பிரேம் சிங் ரத்தோர் 1999-ல் மகாராஜ்கஞ்சில் பாஜக சார்பில் வெற்றி பெற்றார். பின்னர் அவர் ஒரு எதிர்ப்பின் காரணமாக பதவி விலகினார். பின்னர் பாஜக ராஜா சிங் சட்டமன்ற உறுப்பினராக இருந்து வருகிறார்.
# கோசாமகால் சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# கே. வெங்கட்ரமணா ரெட்டி

**கட்டிப்பள்ளி வெங்கட்ரமணா ரெட்டி** (Katipally Venkata Ramana Reddy), தெலங்கானா மாநில பாரதிய ஜனதா கட்சி அரசியல்வாதியும், 2023 தெலங்கானா சட்டமன்றத் தேர்தலில் காமாரெட்டி சட்டமன்றத் தொகுதியிலிருந்து தெலங்கானா சட்டப் பேரரவைக்குத் தேர்ந்தெடுக்கப்பட்டார். இத்தேர்தலில் தன்னை எதிர்த்து போட்டியிட்ட தெலங்காணா முதல்வரும், பாரத் இராட்டிர சமிதி கட்சித் தலைவருமான க. சந்திரசேகர் ராவ் மற்றும் இந்திய தேசிய காங்கிரசு கட்சியின் அனுமுலா ரேவந்த் ரெட்டி ஆகியவர்களை வென்றார்.
# இளநிலை மின் பொறியியல்

**இளநிலை மின் பொறியியல்** ( Bachelor of Electrical Engineering சுருக்கமாக BEE ) என்பது ஒரு பல்கலைக்கழகம் அல்லது கல்லூரியில் மின்பொறியியலில் மூன்று முதல் ஐந்து ஆண்டுகள் படிப்பை முடித்த மாணவருக்கு வழங்கப்படும் இளநிலைப் பட்டம் ஆகும்.  
பல கல்வி நிறுவனங்கள் மின் பொறியியல் ( **BSEE** அல்லது **B.Sc.EE** ) அல்லது *இளம்* *அறிவியல் மின் பொறியியல்* ( **BEEE**) படிப்புகளை வழங்குகின்றன.
# இளநிலை மின் பொறியியல்

## கால அளவு

நாடுகளின் பாடத்திட்டத்தினைப் பொறுத்து இதன் கால அளவு மாறுபடும். எடுத்துக்காட்டாக, அமெரிக்காவில், இந்தப் படிப்பை முடிக்க நான்கு ஆண்டுகள் ஆகும்.ஆனால், இங்கிலாந்தில் மூன்று ஆண்டுகள் ஆகும்.  
சில நாடுகளில், இதை முடிக்க ஐந்து ஆண்டுகள் ஆகும். நேர் மின்னோட்டம், மாறுதிசை மின்னோட்டம், மின் இயந்திரங்கள், மாறுதிசை மின்சார இயக்கி & *டிசி* மின்சார இயக்கி, மின்மாற்றி, மின்னியற்றி, சுழலும் சாதனங்கள், மின் பொறியியல், மின்திறன் செலுத்தல் மற்றும் மின் வழங்கல் ஆகியவை இந்தப் பாடத்திட்டத்தில் பொதுவாக உள்ளடக்கப்படும் ஆய்வுத் தலைப்புகள் ஆகும்.
# தத்தா நாராயண் பாட்டீல்

**தத்தா நாராயண் பாட்டீல்** (*Datta Narayan Patil*) இந்தியாவைச் சேர்ந்த ஓர் அரசியல்வாதியாவார். 1926 ஆம் ஆண்டு ஏப்ரல் மாதம் 4 ஆம் தேதியன்று இவர் பிறந்தார். தத்தாத்ரே பாட்டீல் என்ற பெயராலும் அறியப்படுகிறார். 1987 ஆம் ஆண்டு நவம்பர் மாதம் 27 ஆம் தேதி முதல் 1988 ஆம் ஆண்டு திசம்பர் மாதம் 22 ஆம் தேதி வரையும் மீண்டும் 1989 ஆம் ஆண்டு அக்டோபர் மாதம் 20 ஆம் தேதி முதல் 1990 ஆம் ஆண்டு மார்ச்சு மாதம் 3 ஆம் தேதி வரையிலும் இரண்டு முறை மகாராட்டிர மாநில சட்டமன்றத்தில் எதிர்க்கட்சித் தலைவராக பணியாற்றினார். விவசாயிகள் மற்றும் தொழிலாளர் கட்சியின் மூத்த தலைவராகவும் கருதப்பட்டார்.
# தத்தா நாராயண் பாட்டீல்

## வாழ்க்கைக் குறிப்பு

27 ஆண்டுகள் சட்டமன்ற உறுப்பினராகப் பணியிலிருந்த தத்தா நாராயண் பாட்டீல் 2011 ஆம் ஆண்டு தனது 84 ஆவது வயதில் இறந்தார். இவரது மருமகள் மீனாட்சி பாட்டீல் அலிபாக்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# இம்மடி ஜெகதேவராயன்

**இம்மடி ஜெகதேவராயன்** சென்னபட்டணத்தை ஆண்ட மன்னர்களுள் மிகவும் புகழ் பெற்றவராவார். இவரின் தந்தை ராணா ஜெகதேவராயன், ஜெகதேவியை தலைநகராக கொண்டு பாராமகால் பகுதியை ஆட்சி செய்தவர். இவரின் தந்தை ராணா ஜெகதேவராயன் சந்திரகிரி மீது படையெடுத்து வந்த பீசாபூர் சுல்தான் அலி அதில் ஷாவின் படைகளுடன் தீவிரமாக போரிட்டு நாட்டைக்காத்தான். இதன் காரணமாக ஸ்ரீரங்க தேவ ராயன், பாராமகால் என்றழைக்கப்படும் பெரும் நிலப்பரப்பை ராணா ஜெகதேவராயனுக்கு கி.பி.1578இல் பரிசாக அளித்து, தன் மகளையும் மணமுடித்து தந்தார். தந்தை ராணா ஜெகதேவராயனுக்குப் பிறகு இவன் ஆட்சிப்பொறுப்பை ஏற்றான். இவர் பலிஜா சாதியில் விஷ்ணுவர்தன கோத்திரத்தில் பிறந்தவர். ஏறக்குறைய கி.பி.1589இல் கோல்கொண்டாவின் முகமது குத்ஷா பெனுகொண்டாவின் மீது போர்த் தொடுத்தான். இப்போரில் இவன் வீரப்போர் புரிந்து முற்றுகையை முறியடித்தான். இதற்குப் பரிசாக விஜயநகர மன்னன் வெங்கடபதி ராயன் இவனுக்கு சென்னபட்டனம் ஜாகீரை வழங்கினார். இவரின் ஆட்சியின் கீழ் இருந்த பகுதிகள் பெங்களூர், மைசூர், இராமநகரம், மண்டியா, ஹாசன், தும்கூர், கோலார் மற்றும் தமிழ்நாட்டின் தருமபுரி, கிருஷ்ணகிரி மாவட்டத்திற்கு உட்பட்ட பாராமகால் பகுதியையும் சேர்த்து கருநாடகத்தின் பெரும் பகுதியை ஆட்சி செய்தார். இவருக்கு பின் இவரின் வழித்தோன்றல் நான்கைந்து தலைமுறையாக (கி.பி.1578 முதல் 1669 வரை) 91 ஆண்டுகள் ஆட்சி செய்தனர். இம்மரபின் இறுதி அரசன் கி.பி. 1669 இல் பீசாபூர் சுல்தானின் தளபதியான முஸ்தபா கானுடன் போரிட்டு இறந்தான். இத்துடன் இம்மரபு அழிந்தது.
# மக்பூப் மாளிகை

**மக்பூப் மாளிகை**, மக்பூப் மேன்ஷன் (*Mahbub Mansion*) என்றும் அறியப்படும் இது ஓர் அரண்மனையாகும். இது ஐதராபாத்தின் மாலிக்பேட்டை பகுதியில் அமைந்துள்ளது. இது ஐதராபாத்தின் ஆறாவது நிசாம் மிர் மகபூப் அலி கான் பெயரால் அழைக்கப்படுகிறது. இவர் எப்போதாவது இங்கு வந்து தங்கிச் சென்றார். ஆனால் அவரது நிரந்தர வசிப்பிடம் புராணி அவேலி என்ற அரண்மனையாகும் .
# மக்பூப் மாளிகை

## வரலாறு

இது, பாரம்பரிய ஐரோப்பிய மற்றும் முகலாயக் கட்டிடக்கலை பாணியில் 19 ஆம் நூற்றாண்டின் பிற்பகுதியில் கட்டப்பட்ட ஒரு பெரிய அரண்மனை ஆகும். இது இராஜாவின் அரண்மனையின் கிழக்குத் தொகுதிகளைப் போன்றது. இது 19 ஆம் நூற்றாண்டில் ஐதராபாத்து நிசாமால் கையகப்படுத்தப்பட்டது.
# மக்பூப் மாளிகை

## தகவல்கள்

ஆறாம் ஆசாப் ஜாவின் மனைவியான சர்தார் பேகம், பந்தயங்களைப் பார்ப்பதில் விருப்பமுள்ளவராக இருந்ததால், மாளிகையில் இருந்து தங்க வேலைப்பாடுகளாலான திரைச்சீலைகளுக்கு மத்தியில் பந்ததயத்தைப் பார்த்துக் கொண்டிருப்பார். பர்தா இருப்பதால் தங்கத் திரைகளில் இருந்து சூரிய ஒளி பிரதிபலித்ததால், ராணியை யாரும் பார்க்க முடியாது.
# மக்பூப் மாளிகை

## இன்றைய நாள்

1983 ஆம் ஆண்டில், உஸ்மான் கஞ்சின் மசாலா சந்தை அதிகாரப்பூர்வமாக மக்பூப் மாளிகையில் உள்ள திறந்த நிலத்திற்கு மாற்றப்பட்டது.
மிகவும் மோசமான நிலையில் இருந்த அரண்மனை கைவிடப்பட்டது. இந்திய அரசாங்கத்தால் முற்றிலும் புறக்கணிக்கப்பட்டது. அதேசமயம், அரண்மனை நிலம் முழுவதுமாக வீட்டுவசதி மற்றும் வணிக வளாகங்களால் கையகப்படுத்தப்பட்டுள்ளது.
# மக்பூப் மாளிகை

## இதனையும் காண்க

- ஐதராபாத் நிசாம்
# யூசுப் மெகர் அலி

**யூசுப் மெகர் அலி** (*Yusuf Meher ali*) இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டு செப்டம்பர் மாதம் 23 ஆம் தேதியன்று இவர் பிறந்தார். இந்திய சுதந்திரப் போராட்ட வீரராகவும் ஒரு சோசலிச தலைவராகவும் அறியப்படுகிறார். 1942 ஆம் ஆண்டில் எரவாடா மத்திய சிறையில் அடைக்கப்பட்டிருந்தபோது பம்பாய் நகரத் தந்தையாக இவர் தேர்ந்தெடுக்கப்பட்டார்.  
தேசிய இராணுவம், பம்பாய் இளையோர் கூட்டமைப்பு மற்றும் காங்கிரசு சோசலிச கட்சி ஆகியவற்றின் நிறுவனர்களில் இவரும் ஒருவராக இருந்தார். விவசாயிகள் மற்றும் தொழிற்சங்க இயக்கங்களில் பங்கு வகித்தார். சுதந்திரப் போரில் இவர் 'சைமன் கோ பேக்' என்ற வார்த்தையை உருவாக்கினார்  
பிரித்தானிய சாம்ராச்யத்திடம் இருந்து சுதந்திரம் பெறுவதற்கான இந்தியாவின் கடைசி நாடு தழுவிய பிரச்சாரத்திற்காக மகாத்மா காந்தியுடன் இணைந்து வெள்ளையனே வெளியேறு இயக்கத்தில் பங்கேற்று அதன் ஒரு பகுதியாக இருந்தார். இதற்கான இரகசிய இயக்கத்தில் பங்கேற்றார். வெள்ளையனே வெளியேறு இயக்கத்தில் முன்னணியில் இருந்தார்.
# யூசுப் மெகர் அலி

## படைப்புகளின் பட்டியல்

1. *என்ன படிக்க வேண்டும்: ஒரு படிப்பு பாடத்திட்டம்* (1937)
1. *இந்தியாவின் தலைவர்கள்* (1942)
1. *பாக்கித்தானுக்கு ஒரு பயணம்* (1944)
1. *நவீன உலகம்: ஒரு அரசியல் ஆய்வு பாடத்திட்டம், பகுதி 1* (1945)
1. *தி பிரைசு ஆஃப் லிபர்ட்டி* (1948)
1. *நிலத்தடி இயக்கம்* (1942)
# மாலிக்பேட்டை

**மாலிக்பேட்டை** அல்லது **மாலக்பேட்டை** (*Malakpet*) இந்தியாவின் தெலங்காணா மாநிலத்தின் ஐதராபாத்தில் உள்ள பழைய நகரப் பகுதியில் உள்ள புறநகர்ப் பகுதிகளில் ஒன்றாகும். இது பழைய மாலக்பேட்டை மற்றும் புதிய மாலக்பேட்டை என இரண்டு பகுதிகளாக பிரிக்கப்பட்டுள்ளது. இந்தப் பகுதி பெருநகர ஐதராபாத்து மாநகராட்சியின் சார்மினார் மண்டலத்தின் கீழ் வருகிறது. இந்த வட்டத்தில் சைதாபாத் (24), மூசரம்பாக் (25), பழைய மாலக்பேட்டை (26), அக்பர்பாக் (27), அசம்புரா (28), சவானி (29), தபீர்புரா (30) என ஏழு வார்டுகள் உள்ளன.  
அனைத்திந்திய மஜ்லிசே இத்திகாதுல் முசுலிமீன் கட்சியைச் சேர்ந்த அகமது பின் அப்துல்லா பாலாலா 2018 ஆம் ஆண்டு மூன்றாவது முறையாக மாலக்பேட்டை சட்டமன்றத் தொகுதியின் உறுப்பினராகத் தேர்ந்தெடுக்கப்பட்டார்.
# மாலிக்பேட்டை

## வரலாறு

கோல்கொண்டா மன்னர் அப்துல்லா குதுப் ஷாவின் வேலைக்காரரான மாலிக் யாகூப் பெயரால் இப்பகுதிக்கு இந்தப் பெயர் வந்தது.  
ஐதராபாத்து நிசாம் ஆறாம் ஆசாப் ஜா தனது அரண்மனைக்கு அருகில் இருக்க வேண்டும் என்று விரும்பியதால் மௌலா அலி பகுதியில் செயல்பட்டுவந்த ஐதராபாத்து குதிரைப் பந்தய மைதனம் 1886 ஆம் ஆண்டில் இங்கு மாற்றப்பட்டது. பின்னர், அவர் பந்தய மைதானத்தில் மக்பூப் மாளிகையையும் கட்டினார்.  
மாலிக்பேட்டை ஐதராபாத்தின் பாரம்பரிய பகுதியாகும். இதன் வடக்கே ஆம்பர்பேட்டைமற்றும் மூசரம்பாக், கிழக்கில் தில்சுக்நகர், மேற்கில் சதர்காட் மற்றும் தெற்கில் சைதாபாத் ஆகியவை எல்லைகளாக உள்ளன.  
பிரபலமான ஐதராபாத்து குதிரைப்பந்தய மைதானம் , மற்றும் வரலாற்று சிறப்புமிக்க மக்பூப் மாளிகை சந்தை அல்லது மக்பூப் கஞ்ச் சந்தை ஆகியவை இங்குள்ள முக்கிய அடையாளங்களாகும். அஸ்மான் கர் அரண்மனை மற்றும் மான்சியர் ரேமண்ட் கல்லறை ஆகியவை இங்கு அமைந்துள்ள மற்ற வரலாற்று இடங்களாகும்.  
வரலாற்று இடங்களைத் தவிர, மாலிக்பேட்டையில் அருகிலுள்ள மெட்ரோ இணைப்புடன் கூடிய கேலரியா வணிக வளாகம் ஒன்று உள்ளது.  
பல்வேறு பனை மரங்கள் மட்டுமே உள்ள பல்மெட்டம் என்ற ஒரு சிறப்பு தாவரவியல் பூங்காவும் இங்கு அமைந்துள்ளது. இது பெருநகர ஐதராபாத்து மாநகராட்சியால் 2002 இல் நிறுவப்பட்டது.
# யூரோபெல்டோய்டியா

**யூரோபெல்டாய்டு** **பாம்புகள்** (*Uropeltoidea*) என்று அழைக்கப்படும் *யூரோபெல்டோய்டியா*, யூரோபெல்டிட் பெருங்குடும்பம் ஆகும். இந்த பெருங்குடும்பத்தில் யூரோபெல்டிடே மற்றும் ஆசியக் குழாய் பாம்பு குடும்பங்களான சிலிண்ட்ரோபிடே மற்றும் அனோமோசிலிடே குடும்பங்கள் உள்ளன.  
2018ஆம் ஆண்டு நிலவரப்படி, யூரோபெல்டோய்டியாவில் 71 சிற்றினங்கள் உள்ளன. பெயரிடப்பட்ட கேடய வால் பாம்புகள் (23 சிற்றினங்களைக் கொண்ட *யூரோபெல்டிசு* பேரினம்) மற்றும் இவற்றின் சகோதர குழுக்கள் (6 பிற பேரினத்தினைச் சார்ந்த 32 சிற்றினங்கள்), 13 வகையான ஆசியக் குழாய் பாம்புகள் (*சிலிண்ட்ரோபிசு* பேரினம்), மற்றும் 3 குள்ள குழாய் பாம்பு சிற்றினங்கள் (*அனோமோகிலசு* பேரினம்.  
போவாசு, மலைப்பாம்புகள் மற்றும் பிற கெனோபிடியன் பாம்புகளின் வகைப்பாட்டியல் நீண்ட காலமாக விவாதிக்கப்பட்டு வருகிறது. இறுதியில் ஒரு குறிப்பிட்ட உட்கோட்டினை லின்னேயன் தரத்திற்கு (ஒரு பெருங்குடும்பம், குடும்பம் அல்லது துணைக்குடும்பம் போன்றவை) ஒதுக்குவது என்பது தன்னிச்சையானது. யூரோபெல்டாயிடே என்ற உட்கோட்டின் பெயர், இந்த 71 சிற்றினங்களுக்கிடையில் ஒப்பீட்டளவில் நெருக்கமான பரிணாம உறவை வலியுறுத்துகிறது. இது 48 [CI:36-60] மில்லியன் ஆண்டுகளுக்கு முன்பு ஒரு பொதுவான மூதாதையரைக் கடைசியாகப் பகிர்ந்து கொண்டது. யூரோபெல்டாய்டுகளுக்கும் அவற்றின் அடுத்த நெருங்கிய உறவினர்களான பைத்தானாய்டுகளுக்கும் (மலைப்பாம்பு) இடையே உள்ள பரிணாம உறவுக்கு மாறாக. (யூரோபெல்டாய்டுகள் மற்றும் பைத்தானாய்டுகளுக்கு இடையே உள்ள மிகச் சமீபத்திய பொதுவான மூதாதையர் ~73 [CI:59–87] மில்லியன் ஆண்டுகளுக்கு முன்பு வாழ்ந்தன.
# கருப்பு குழாய் பாம்பு

**கருப்பு குழாய் பாம்பு** (*Black pipe snake*)***(சிலிண்ட்ரோபிசு மெலனோடசு***) என்பது *சிலிண்ட்ரோபிடே* குடும்பத்தில் உள்ள ஒரு பாம்பு சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி ஆகும். இவை பன்னாட்டு இயற்கை பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த இனமாகப் பட்டியலிடப்பட்டுள்ளன.
# இலங்கை உருளிப் பாம்பு

**இலங்கை உருளிப் பாம்பு** (***சிலிண்ட்ரோபிசு மேக்குலேடசு***) என்பது இலங்கையில் உள்ள சிலிண்ட்ரோபிடே குடும்பத்தில் உள்ள ஒரு பாம்பு சிற்றினம் ஆகும். இது 1000 மீற்றர் வரையான சமவெளிகளிலிருந்து அறியப்படுகிறது, மத்திய மலைப்பகுதியில் கம்பளை, பேராதனை, கண்டி, பல்லேகலை, மற்றும் எலகெரா மற்றும் தீவின் வடமேற்குப் பகுதியில் உள்ள நிக்கவெரட்டிய ஆகியவை உள்ளடங்கும்.  
சிங்களத்தில் *தெபத் நயா* மற்றும் *வடஉல்லா* என அழைக்கப்படும் இது இலங்கையால் கண்டுபிடிக்கப்பட்டு ஆவணப்படுத்தப்பட்ட முதல் ஊர்வனவாம். உடலின் பின்பகுதியைத் தட்டையாக்குவது மற்றும் உடலின் பின்புறம் மற்றும் வால் முன்னோக்கிச் சுருட்டுவது இதன் பாதுகாப்பு அம்சமாகும். இந்த செயலின் போது தலை பொதுவாக உடலின் கீழ் மறைக்கப்படுகிறது.
# இலங்கை உருளிப் பாம்பு

## விளக்கம்

*சி. மாகுலேடசு* பின்புறத்தில் இரண்டு பெரிய சிவப்பு-பழுப்பு நிறப் புள்ளிகளைக் கொண்டுள்ளது. இவை கருப்பு வலையமைப்பால் சூழப்பட்டுள்ளன. வயிறு வெள்ளை, கருப்பு நிறத்தில் இருக்கும்.  
முதுகு செதில்கள் மென்மையானவை, 19 அல்லது 21 வரிசைகளில் அமைக்கப்பட்டிருக்கும். வயிற்றுச் செதில்கள் 189-212 வரை, அடுத்தடுத்த முதுகு செதில்களை விட இரண்டு மடங்கு பெரியவை; குத செதில் பிரிக்கப்பட்டுள்ளது; வாலடி செதில்கள் 4 முதல் 6 வரை காணப்படும்.  
முதிர்வடைந்த பாம்புகள் 35 செ.மீ. நீளம் வரை வளரக்கூடியது.
# இலங்கை உருளிப் பாம்பு

## சூழலியல்

புதைந்து வாழக்கூடிய இரவு நேரப் பாம்பு இதுவாகும். இது கற்களுக்கு அடியிலும், அழுகும் மரக்கட்டைகளிலும், பாறைகளுக்கு நடுவிலும், பகலில் இலைக் குப்பைகளிலும் தங்கி, இரவில் வெளிப்பட்டு, டுமெரிலின் குக்ரி பாம்பு, போயின் கரடுமுரடான பாம்பு, ட்ரெவல்யனின் மண் பாம்பு, குந்தர் பாம்பு போன்ற மற்ற பாம்புகளை உணவாக உண்ணுகின்றன. இப்பாம்பின் உணவாக மண்புழுக்கள் மற்றும் பூச்சிகளும் உள்ளன.
# இலங்கை உருளிப் பாம்பு

## இனப்பெருக்கம்

உள்பொரி முட்டை மூலம் இனப்பெருக்கம் செய்யும் இப்பாம்புகள் 105-191 மிமீ நீளமுள்ள 1 முதல் 15 குஞ்சுகளை ஒரே நேரத்தில் உற்பத்தி செய்கிறது.
# அரு உருளிப் பாம்பு

**அரு உருளிப் பாம்பு** (*Aru cylinder snake*)(*சிலிண்ட்ரோபிசு அருவென்சிசு*) என்பது இந்தோனேசியாவில் மட்டும் காணப்படும் அகணிய உயிரி ஆகும். இது சிலிண்ட்ரோபிடே குடும்பத்தில் உள்ள ஒரு பாம்பு சிற்றினம் ஆகும்.
# அரு உருளிப் பாம்பு

## விளக்கம்

அரு உருளிப் பாம்பு சிவப்பு கலந்த பழுப்பு நிறத்தில் காணப்படும். வெள்ளை குறுக்கு புள்ளிகளுடன் பின்புறத்தில் இரண்டு மாற்றுத் தொடர் வரிசைகளை உருவாக்குகின்றன. வயிற்றில் குறுக்கு பட்டைகள் உள்ளன. இவற்றில் சில முழுமையானவை, மற்றவை குறுக்கிடப்பட்டுள்ளன. இரண்டு பகுதிகள் மாறி மாறி, ஒரு இணை பெரிய வெள்ளை புள்ளிகள் கழுத்திலும் வாலின் கீழ்ப்பகுதி வெண் நிறத்திலும் காணப்படும்.  
வயிற்றுச் செதில்கள் 24 வரிசைகளில் உள்ளன, ஆறு வாலடிச் செதில்கள் உள்ளன
# ஈத்தீனோன்

## தயாரிப்பு

தொழில்துறை வேதியியலில், அசிட்டிக் அமிலத்தின் நீர் நீக்க வினையால் கீட்டீன் உற்பத்தி செய்யப்படுகிறது:  
: <chem>C2H4O2 -> C2H2O + H2O</chem>  
ஆய்வக அளவில், 200°செல்சியசிற்கும் அதிகமான வெப்பநிலையில் மெல்ட்ரம் அமிலத்தின் வெப்பச் சிதைவு மூலம் இதை உருவாக்க முடியும்.
# ஈத்தீனோன்

## தயாரிப்பு

### வரலாறு

500-600°செல்சியசில் சூடான குழாய்கள் அல்லது மின்சாரம் மூலம் வெப்பப்படுத்தப்பட்ட உலோகக் (செம்பு போன்ற) கம்பிகள் வழியாக அனுப்பப்படும் போது கார்பன் டைசல்பைடு முன்னிலையில் , அசிட்டோன் மீத்தேன் மற்றும் எத்தனோனாக சிதைவடைகிறது. இந்த வினையில் 95% விளைபொருள் கிடைக்கும். 1910 ஆம் ஆண்டில் ஹெர்மன் ஸ்டாடிங்கர் (உலோக துத்தநாகத்துடன் புரோமோஅசிட்டைல் புரோமைடு வினை மூலம்) அசிட்டிக் அமிலத்தின் நீர் நீக்க வினையிலிருந்து தயாரிக்கப்பட்டு கண்டுபிடிக்கப்பட்டது.  
அசிட்டிக் நீரிலியின் வெப்பச் சிதைவு வினையும் விவரிக்கப்பட்டது.
# ஈத்தீனோன்

## இயற்கையில் கிடைக்கும் விதம்

ஈத்தீனோன் விண்வெளியில், வால்மீன்களில் அல்லது விண்மீன்களுக்கு இடையேயான ஊடகத்தின் ஒரு பகுதியாக வாயு நிலையில் உருவாவதாக அறியப்படுகிறது.
# ஈத்தீனோன்

## பயன்பாடு

அசிட்டிக் அமிலத்திலிருந்து அசிட்டிக் நீரிலியை உருவாக்க எத்தனோன் பயன்படுத்தப்படுகிறது. பொதுவாக இது வேதிச் சேர்மங்களின் அசிட்டைலேற்ற வினைகளுக்குப் பயன்படுத்தப்படுகிறது.  
:  
:
# இலக்மென் ரிம்புயி

**இலக்மென் ரிம்புயி** (*Lahkmen Rymbui*) இந்தியாவைச் சேர்ந்த ஓர் அரசியல்வாதியாவார். இவர் மேகாலயா மாநில அரசியலில் ஐக்கிய சனநாயகக் கட்சி அரசியல்வாதியாகச் செயல்பட்டார். 2008-ஆம் ஆண்டு, மேகாலயா சட்டமன்றத் தேர்தலில் வார் செயிந்தியா சட்டமன்ற தொகுதியிலிருந்து காங்கிரசு கட்சி வேட்பாளராகப் போட்டியிட்டுத் தேர்ந்தெடுக்கப்பட்டார். 2018-ஆம் ஆண்டில், அம்லாரெம் தொகுதியிலிருந்து ஐக்கிய சனநாயகக் கட்சியின் வேட்பாளராகவும் தேர்ந்தெடுக்கப்பட்டார். 2018-ஆம் ஆண்டு முதல் கான்ராட்டு சங்மா அமைச்சகத்தில் எல்லைப் பகுதிகள் மேம்பாடு, கல்வி, வனம் மற்றும் சுற்றுச்சூழல் அமைச்சராகவும், பிப்ரவரி 2020 முதல் மார்ச்சு 2023 வரை மேகாலயாவின் உள்துறை (காவல்துறை) அமைச்சராகவும் இருந்தார். அக்டோபர் 2023 முதல் உள்துறை (காவல்துறை), எல்லைப் பகுதிகள் துறை, கல்வி, மாவட்டக்குழு விவகாரங்கள் ஆகியவற்றுக்கு பொறுப்பு அமைச்சராகவும் இருந்தார்.  
2023 சட்டமன்றத் தேர்தலில், அம்லாரம் தொகுதியிலிருந்து ஐக்கிய சனநாகக் கட்சி வேட்பாளராக மீண்டும் தேர்ந்தெடுக்கப்பட்டார். தற்போது மேகாலயா அரசாங்கத்தின் தலைமை ஆலோசகராகப் பதவி வகிக்கிறார்
# ஆசாத் சமான்

**ஆசாத் சமான்** ( *Azad Zaman*) இந்தியாவைச் சேர்ந்த ஓர் அரசியல்வாதியாவார். வங்காள அரசியல்வாதியான இவர் மருத்துவராகவும் சமூக சேவகராகவும் அறியப்படுகிறார். மேற்கு கரோ இல்சு மாவட்டத்தில் உள்ள இராச்பாலா சட்டமன்றத் தொகுதியிலிருந்து தேர்ந்தெடுக்கப்பட்டு மேகாலயா சட்டமன்றத்தின் உறுப்பினராக இருந்தார்.
# ஆசாத் சமான்

## வாழ்க்கை

ஆசாத் சமான் 1974 ஆம் ஆண்டு மேகாலயாவில் பெங்காலி முசுலிம் குடும்பத்தில் அல்காச்சு சூரத் சமானின் மகனாகப் பிறந்தார். . மருத்துவராக இருந்த இவர், பின்னர் அரசுப் பணியில் சேர்ந்தார். இவரது மனைவி தொழிலில் ஆசிரியராக உள்ளார், மேற்கு கரோ மலைகளில் உள்ள போவாபரி,பகுதியில் வசித்து வந்தனர்.  
2013 ஆம் ஆண்டு நடைபெற்ற மேகாலயா சட்டப் பேரவைத் தேர்தலில் இராச்பாலாவுக்காக சுயேச்சை அரசியல்வாதியாகப் போட்டியிட்டார், ஆனால் அசாகெல் சிராவிடம் தோல்வியடைந்தார். பின்னர் இந்திய தேசிய காங்கிரசு கட்சியில் சேர்ந்தார், 2018 ஆம் ஆண்டு நடைபெற்ற மேகாலயா சட்டமன்ற தேர்தலில் சிராவை தோற்கடித்தார்.
# ஆசாத் சமான்

## இறப்பு

47 வயதில் மாரடைப்பு காரணமாக 4 மார்ச் 2021 அன்று ஆசாத் சமான் இறந்தார் மனைவி, இரண்டு மகள்கள் மற்றும் ஒரு மகன் கொண்டது இவர் குடும்பமாகும்
# வான்சுக் சையம்

**வான்சுக் சையம்** (*Wansuk Syiem*) இந்தியாவைச் சேர்ந்த ஓர் அரசியல்வாதியாவார். 1956 ஆம் ஆண்டு சூன் மாதம் 25 ஆம் தேதியன்று மேகாலயாவில் இவர் பிறந்தார். 2014-2020 ஆம் ஆண்டின் இரண்டாவது முறையாக இந்திய நாடாளுமன்றத்தின் மேல்சபையான மாநிலங்களவையில் மேகாலயா மாநிலத்தை பிரதிநிதித்துவப்படுத்திய நாடாளுமன்ற உறுப்பினராக இருந்தார். மேகாலயாவிலிருந்து மாநிலங்களவையில் தனி இடத்தைப் பிடித்த முதல் பெண்மணி என்ற பெருமைக்குரியவராக இவர் கருதப்படுகிறார்.  
முன்னதாக வான்சுக் சையம் 11/04/2013 அன்று இடைத்தேர்தலில் போட்டியின்றி வெற்றி பெற்றார், ஏனெனில் 04/02/2013 அன்று பதவியிலிருந்த உறுப்பினர் தாமசு ஏ. சங்மா பதவி விலகல் செய்தார். மேகாலயா அரசியலில் இவர் இந்திய தேசிய காங்கிரசு அரசியல் கட்சியின் உறுப்பினராக செயல்பட்டார்.
# சின்டர் கிளாசு சன்

**சின்டர் கிளாசு சன்** (*Syntar Klas Sunn*) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு திசம்பர் மாதம் 10 ஆம் தேதியன்று திரோவல் குர்பா என்பவருக்கு மகனாக இவர் பிறந்தார்.குசராத்தின் பரோடாவிலுள்ள எம். எசு. பல்கலைக் கழகத்தில் பொறியியல் பட்டம் பெற்றார். அரசுப் பணியிலிருந்த இவர் கால்பந்த விளையாட்டில் ஆர்வம் கொண்டவராகவும் மேகாலயாவில் கால்பந்தாட்டத்தை பரவலாக்க ஆர்வம் கொண்டவராகவும் இருந்தார்.  
2018 ஆம் ஆண்டு நடைபெற்ற தேர்தலில் கிழக்கு காசி இல்சு மாவட்டத்தின் மாவ்ப்லாங்கு சட்டமன்றத் தொகுதியில் சுயேச்சையாகப் போட்டியிட்டு மேகாலயா சட்டமன்றத்திற்கு ஓர் அரசியல்வாதியாகத் தேர்ந்தெடுக்கப்பட்டார். ஆனால் பின்னர் ஐக்கிய சனநாயகக் கட்சியில் சேர்ந்தார்.  
2021 ஆம் ஆண்டு கோவிட்டு பெருந்தொற்று நோயால் பாதிக்கப்பட்டு சின்டர் கிளாசு சன் தன்னுடைய 62 ஆவது வயதில் காலமானார்.)
# மும்பை பல்கலைக்கழக நூலகம்

''
**மும்பை பல்கலைக்கழக நூலகம்** (*University Library, Mumbai*) இந்தியாவின் மகாராட்டிர மாநிலம் மும்பையில் உள்ள ஓவல் மைதானத்தைச் சுற்றியுள்ள விக்டோரியன் கட்டிட வளாகத்தின் ஒரு பகுதியாகும். இந்நூலகம் யுனெசுகோ உலக பாரம்பரிய தளமுமாகும். இந்நூலகம் 1869 மற்றும் 1878 ஆம் ஆண்டுகளுக்கிடையில் இராசாபாய் கடிகார கோபுரத்துடன் கட்டப்பட்டது. சர் சியார்ச்சு கில்பர்ட்டு இசுகாட்டு என்பவரால் வடிவமைக்கப்பட்டது. அவர் மும்பைக்கு வராமலேயே இலண்டனில் இருந்து பணியாற்றினார்.  
1869 ஆம் ஆண்டு மார்ச் 1 ஆம் தேதி நூலகத்திற்கான அடிக்கல் நாட்டப்பட்டது. கட்டுமானம் முடிந்து 27 பிப்ரவரி 1880 ஆம் ஆண்டு பிப்ரவரி மாதம் 27 ஆம் தேதியன்று மாணவர்களுக்கும் ஆசிரியர்களுக்கும் முறையாகத் திறக்கப்பட்டது.
# பினாங்கு கொடி மலை தொடருந்து

**பினாங்கு கொடி மலை தொடருந்து** அல்லது **கொடி மலை இழுவை ஊர்தி** (மலாய்: *Kereta api Bukit Bendera*; ஆங்கிலம்: *Penang Hill Railway*) என்பது மலேசியா, பினாங்கு, ஜார்ஜ் டவுன், ஆயர் ஈத்தாம் புறநகர்ப் பகுதியில் உள்ள தொடருந்து அமைப்பைக் குறிப்பிடுவதாகும். இந்தத் தொடருந்து அமைப்பு தன் சேவையில் இழுவை ஊர்திகளைப் பயன்படுத்துகிறது.  
இந்தத் தொடருந்து சேவை முதன்முதலில் 1923-இல் இரண்டு பிரிவு தொடருந்து வழித்தடங்களைக் கொண்டு இருந்தது. பின்னர் 2010-இல் ஒரு வழித்தடமாக மாற்றப்பட்டது. பயண நேரம் ஐந்து முதல் இருபது நிமிடங்கள் வரை ஆகலாம். கொடி மலை தொடருந்து சேவை, தொடக்கத்தில் பிரித்தானிய காலனித்துவ சமூகத்தவர் பினாங்கு கொடி மலையின் குளிர்ந்த காற்றை அனுபவிப்பதற்காகக் கட்டப்பட்டது.
# பினாங்கு கொடி மலை தொடருந்து

## பொது

இந்தத் தொடருந்து வழித்தடம் 1901 மற்றும் 1905 க்கு இடைப்பட்ட காலத்தில் கட்டப்பட்டது. ஆனால் தொழில்நுட்ப கோளாறுகள் காரணமாக கட்டுமானம் நிறுத்தப்பட்டது. முதலில் இந்தச் சேவைக்கு நீராவி இயந்திரத்தைப் பயன்படுத்னார்கள். அந்த முயற்சி தோல்வி அடைந்தது. பின்னர் பற்பல முயற்சிகளுக்குப் பின், 1 சனவரி 1924-இல் அதிகாரப்பூர்வமாகத் திறப்புவிழா கண்டது.  
பினாங்கு கொடி மலை கருங்கல் சார்ந்த ஓர் நிலப்பகுதியாகும். இந்த மலை வடக்குப் பகுதியில் உயரமாகச் செல்கிறது. *வெஸ்டர்ன் ஹில்* என்று அழைக்கப்படும் மேற்கு மலைப் பகுதியில், கடல் மட்டத்தில் இருந்து 833 மீட்டர் (2,723 அடி) வரை உயரமாக இருக்கிறது. மேற்கு மலைப் பகுதியில் சில உச்சி மலைகளும் உள்ளன.  
அந்தப் பகுதியில் உள்ள *அட்மிரல் மலை* (மலாய் மொழி: *Bukit Laksamana*; ஆங்கிலம்: *Admiral Hill*), புலி மலை, கொடிக் கம்ப மலை, அரசாங்க மலை போன்றவற்றைக் குறிப்பிட்டுச் சொல்லலாம். கொடிக் கம்ப மலை *(Flagstaff Hill)* 735 மீட்டர் உயரம் கொண்டது. இந்த மலையில் இருந்து, சிறு ஆறுகளும் அருவிகளும் ஊற்றெடுக்கின்றன. அவற்றுள் சுங்கை பினாங் என்று அழைக்கப்படும் பினாங்கு ஆறுதான் பெரியது.
# பினாங்கு கொடி மலை தொடருந்து

## கட்டணம்

இந்தத் தொடருந்து கீழ் நிலையத்திலிருந்து மேலே உள்ள நிலையத்திற்கு நேரடியாகப் பயணிக்கிறது. இருப்பினும் பயணிகள் கேட்டுக் கொண்டால் மற்ற இடைநிலை நிலையங்களிலும் நிறுத்தப்படலாம். மலேசிய குடிமக்களுக்கு, நுழைவுச்சீட்டுக்கான கட்டணம் RM 12; மற்றும் மூன்று முதல் 12 வயதுக்குட்பட்ட பிள்ளைகளுக்கு RM6 ஆகும். மூத்த குடிமக்களுக்கு ஒரு நபருக்கு RM 6 என்ற மலிவான கட்டணம் உள்ளது. மலேசியர்கள் அல்லாதவர்களுக்கு கட்டணம்; பெரியவர்களுக்கு RM 30 மற்றும் குழந்தைகளுக்கு RM 15 ஆகும்.
# போக்ரி சந்தை

**போக்ரி சந்தை** (*Bohri Bazaar*) பாக்கித்தான் நாட்டின் சிந்து மாகாணத்தில் உள்ள கராச்சியின் சதார் நகரத்தில் அமைந்துள்ள ஒரு சந்தையாகும். போக்ரா சந்தை என்ற பெயராலும் இது அறியப்படுகிறது.  
போக்ரி சந்தை கராச்சியின் பழமையான சந்தைகளில் ஒன்றாகும்.  
ஒரு காலத்தில் கராச்சியில் மிகவும் பிரபலமான பொருட்கள் வாங்கும் இடமாக இருந்தது. இசுதான்புல்லின் பெரிய சந்தையைப் போன்ற வரலாற்று முக்கியத்துவம் வாய்ந்ததாகும். கராச்சியின் போக்ரா சமூகத்தின் பெயர் சந்தைக்கு இடப்பட்டது . சமூகம் சந்தையின் மையத்தில் தாகிரி பள்ளிவாசல் என்ற பள்ளிவாசலை கட்டியுள்ளது.
# போக்ரி சந்தை

## சம்பவங்கள்

போக்ரி சந்தையின் சில பகுதிகள் 1958 ஆம் ஆண்டு தீ விபத்தில் மோசமாக சேதமடைந்தன, ஆனால் மீண்டும் கட்டப்பட்டன, மீண்டும் 1987 ஆம் ஆண்டு கராச்சி கார் குண்டுவீச்சிலும் சேதமடைந்து பின்னர் மீட்டெடுக்கப்பட்டன.
# ஆல்பர்ட்டு I (குரங்கு)

**ஆல்பர்ட்டு I (குரங்கு)** (*Albert I (monkey*)) 1948 ஆம் ஆண்டு சூன் மாதம் 18 ஆம் தேதியன்று வி2-ஏவுகணை மூலம் விண்வெளிக்கு அனுப்பப்பட்ட உலகின் பழமையான குரங்கு வகை பாலூட்டிகளில் ஒன்றாகும். அமெரிக்காவின் நியூமெக்சிகோ மாநிலத்தின் இலாசு குரூசசு நகரத்தின் வெண் மணல் ஏவுகணை தளத்திலிருந்து வி2- ஏவுகணை செலுத்தப்பட்டது. ஏவுகணை எண் 37" என நியமிக்கப்பட்ட வி-2 ஏவுகணை 39 மைல்கள் (62 கிமீ) பயணம் செய்து இடை வளிமண்டல அடுக்கு உயரத்தை அடைந்தது. ஆனால் தோல்வியடைந்த ஓரதர் காரணமாக, விண்வெளிக்கு ஏவுகணை ஏறுவதும் தோல்வியில் முடிந்தது.
# லால்துஹோமா

**லால்துஹோமா** (*Lalduhoma*) (பிறப்பு:22 பிப்ரவரி 1949) மிசோரம் மாநில அரசியல்வாதியும், திசம்பர் 2023 முதல் மிசோரம் மாநிலத்தின் 6வது முதலமைச்சரும், மேனாள் இந்தியக் காவல் பணி அதிகாரியும் ஆவார். இவர் ஜோரம் மக்கள் இயக்கக் கட்சியின் நிறுவனரும், தலைவரும் ஆவார். 2023 மிசோரம் சட்டமன்றத் தேர்தலில் இவரது ஜோரம் மக்கள் இயக்கம் 27 தொகுதிகளைக் கைப்பற்றி, திசம்பர் 2023ல் முதன்முறையாக லால்துஹோமா தலைமையில் ஆட்சி அமைத்தது.
# லால்துஹோமா

## மிசோரமின் 6வது முதலமைச்சராக

லால்துஹோமா மிசோரம் மாநிலத்தின் 6வது முதலமைச்சராக 7 திசம்பர் 2023 அன்று பதவியேற்றார்.
# ஆல்பர்ட்டு II (குரங்கு)

**ஆல்பர்ட்டு II (குரங்கு)** (*Albert II (monkey*)) 1949 ஆம் ஆண்டு சூன் மாதம் 14 ஆம் தேதியன்று வி2-ஏவுகணை மூலம் விண்வெளிக்கு அனுப்பப்பட்ட உலகின் பழமையான குரங்கு வகை பாலூட்டிகளில் ஒன்றாகும். அமெரிக்கா நாட்டின் நியூமெக்சிகோ மாநிலத்தின் தளத்திலிருந்து வி2- ஏவுகணை செலுத்தப்பட்டது. ஏவுகணை 83 மைல்கள் (134 கி.மீ.) பயணம் செய்து உயரத்தை அடைந்தது. ஆல்பர்ட்டு மீண்டும் புவிக்குள் நுழையும் போது வான்குடை செயலிழந்ததால் விண்கலம் அதிக வேகத்தில் தரையில் மோதியதால் இறந்தது. ஆல்பர்ட்டின் சுவாசம் மற்றும் இருதயவியல் தரவுகள் தாக்கத்தின் தருணம் வரை பதிவு செய்யப்பட்டிருந்தது.  
ஆல்பர்ட் II இன் விமானம், அலமோகோர்டோ விமானப்படை ஏவுகணை மேம்பாட்டு மையத்தால் வழி நடத்தப்பட்டு, ஓலோமன் விமானப்படைத் தளத்தின் உதவியுடன் செயற்படுத்தப்பட்டது. ஏனெனில் முன்னதாக 1948 ஆம் ஆண்டு ஆல்பர்ட்டு I (குரங்கு)" அனுப்பும் திட்டம் ஏவுகணை எண் 37" என நியமிக்கப்பட்ட வி-2 ஏவுகணை 39 மைல்கள் (62 கி.மீ.) பயணம் செய்து இடை வளிமண்டல அடுக்கு உயரத்தை அடைந்து தோல்வியடைந்தது. எனவே ஆல்பர்ட் I திட்டத்தில் அனுபவித்த நெருக்கடியான பகுதிகளை விரிவுபடுத்துவதற்காக விமானங்களுக்கு இடையே விண்கலம் மறுவடிவமைப்பு செய்யப்பட்டது.
# ஆல்பர்ட்டு II (குரங்கு)

## முன்னதாக விண்வெளிக்கு அனுப்பப்பட்ட உயிரினங்கள்

ஆல்பர்ட் II திட்டத்திற்கு முன் விண்வெளிக்கு அனுப்பப்பட்ட ஒரே உயிரினம் பழ ஈக்கள் மட்டுமேயாகும். பிப்ரவரி 20, 1947 ஆம் ஆண்டு பிப்ரவரி மாதம் 20ஆம் தேதியன்று வி-2 ஏவுகணை மூலம் துணை விமானத்தில் இவை அமெரிக்காவால் அனுப்பப்பட்டன. ஈக்கள் உயிருடன் மீட்கப்பட்டன.
# தேவா வம்சம் (சாகேதம்)

தேவா வம்சத்தினர் சாகேதம் என்று அழைக்கப்பட்ட அயோத்தி நகரத்தை தலைமையிடமாகக் கொண்டு கோசல நாட்டை கிமு இரண்டாம் நூற்றாண்டு முதல் கிமு முதலாம் நூற்றாண்டு வரை ஆட்சி செய்தனர்.]]
1. மூலதேவன் - சுங்கர் வம்ச பேரரசன் புஷ்யமித்திர சுங்கருக்கு அடங்கிய சிற்றரசன்
1. மித்தரதேவன் (சுங்கர் வம்ச பேரர்சர் வசுமித்திரனின் சமகாலத்தவர்)
1. வாயுதேவன்
1. பாததேவன்
1. பல்குதேவன்
1. தனதேவன்
1. விசாகதேவன்
# தேவா வம்சம் (சாகேதம்)

## அரசியல் வரலாறு

அயோத்தி அகழாய்வில் கண்டெடுக்கப்பட்ட நாணயங்கள் மூலம் தேவா வம்ச மன்னர்களான மூலதேவன், வாயுதேவன், விசாகதேவன், பாததேவன் மற்றும் தனதேவன் குறித்து அறிய முடிகிறது. தனதேவன் நிறுவிய அயோத்தி கல்வெட்டு மூலம் தனதேவனின் தந்தை மன்னர் பல்குதேவனை அறிய முடிகிறது. மௌரியப் பேரரசுக்கு பின் வந்த சுங்கர் வம்ச காலத்தில், தேவா வம்ச மன்னர்கள் சிற்றரசர்களாக சாகேதம் எனும் அயோத்தியை தலைநகராகக் கொண்டு கோசல நாட்டை கிமு இரண்டாம் நூற்றாண்டு முதல் கிமு முதலாம் நூற்றாண்டு முடிய ஆட்சி செய்தனர்.  
யுக புராணம் தேவா வம்சத்தின் தலைநகரான சாகேதம் எனும் அயோத்தி நகரத்தை கிரேக்கர்கள், மதுரா மற்றும் பாஞ்சாலரின் கூட்டுப் படையால் தாக்கப்பட்டதாக விவரிக்கிறது.. பாணினி மீதான பதஞ்சலியின் விளக்க உரையில் யவனர்கள் எனும் கிரேக்கர்கள் அயோத்தியை முற்றுகையிட்ட செய்தியை விளக்குகிறது.  
கிமு முதலாம் நூற்றாண்டின் முடிவில் தத்தா வம்சத்தினர் தேவா வம்சத்தினரை முறியடித்து அயோத்தியை ஆண்டனர். பின்னர் மதுரா நாட்டின் மித்திரா வம்சத்தினர் தத்தா வம்சத்தினரை வென்று அயோத்தியைக் கைப்பற்றினர்கிபி 30ல் குசானப் பேரரசு நிறுவப்படும் வரை, இந்தோ சிதியர்கள் வடக்கு மற்றும் வடமேற்கில் இருந்த சிற்றரசர்களை வென்றனர்.
# தேவா வம்சம் (சாகேதம்)

## இதனையும் காண்க

- அயோத்தி கல்வெட்டு
- தேவா பேரரசு
# பர்னார்டு 92

பின்னணியில் நட்சத்திரங்களுக்கு முன்னால் பர்னார்டு 92
**பர்னார்டு 92** (*Barnard 92*) என்பது சிறிய வில் விண்மீன்குழாம் விண்மீன் மேகத்தில் அமைந்துள்ள ஓர் இருள் விண்மீன் படலமாகும். அமெரிக்க வானியலாளர் எட்வர்ட் எமர்சன் பர்னார்டு இதை கண்டுபிடித்தார். சுருக்கமாக இதை பி 92 என்றும் அழைப்பர்.  
பர்னார்டு 92 ஆரம்பத்தில் கருந்துளை என்று குறிப்பிடப்பட்டது. ஒரு கருந்துளை போன்ற தோற்றத்தை கொடுத்ததால் 1913 ஆண்டு முதன்முதலில் பட்டியலிடப்பட்ட போது இவ்வாறு கருதப்பட்டது. இது ஓர் இருள் விண்மீன் படலம் என்று பின்னர் கண்டுபிடிக்கப்பட்டது. மேலும் தலைப்பு இப்போது தவறாக வழிநடத்துகிறது, ஏனெனில் நவீன வானியற்பியலில் கருந்துளை என்ற பெயர் விண்வெளி நேரத்தின் ஒரு பகுதியை விவரிக்க பயன்படுத்தப்படுகிறது. இதில் ஒளி தப்பிக்க முடியாத அளவுக்கு ஈர்ப்பு விசை மிகவும் வலுவானதாகும்.
# ரேகா ஆர்யா

**ரேகா ஆர்யா** (*Rekha Arya*) இந்தியாவைச் சேர்ந்த ஓர் அரசியல்வாதியாவார். உத்தரகண்ட மாநிலத்தில் தற்போது பெண்கள் மற்றும் குழந்தைகள் நலத்துறை அமைச்சராக உள்ளார். உத்தரகண்டம் மாநில அரசாங்கத்தில் பாரதிய சனதா கட்சியின் உறுப்பினராக செயல்பட்டார். 2017 மற்றும் 2022 ஆம் ஆண்டுகளில் நடைபெற்ற தேர்தல்களில் பட்டியல் இனத்தவருக்காக ஒதுக்கப்பட்ட சோமேசுவர் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். கிரிதர்லால் சாகு என்பவரை இவர் திருமணம் செய்து கொண்டார். நைனிடாலில் உள்ள குமாவுன் பல்கலைக்கழகத்தில் வணிகவியலில் முதுகலைப் பட்டமும் கல்வியியலில் இளங்கலைப் பட்டமும் பெற்றிருந்தார்.
# மலேசியாவில் சிங்கப்பூரர்கள்

**மலேசியாவில் சிங்கப்பூரர்கள்** (*Singaporeans in Malaysia*) சிங்கப்பூர் குடியுரிமை பெற்றவர்கள் அல்லது சிங்கப்பூர் வம்சாவளியைச் சேர்ந்த மலேசியாவில் வசிப்பவர்கள் அல்லது பிறந்தவர்களை குறிக்கிறது. 2019 ஆம் ஆண்டில் இத்தகையவர்கள் 91,002 பேர் என்ற மக்கள்தொகையை கொண்டிருந்தனர். ஐக்கிய நாடுகளின் பொருளாதார மற்றும் சமூக விவகாரங்கள் துறையின்படி, இவர்கள் வெளிநாட்டு சிங்கப்பூரர்களின் மிகப்பெரிய சமூகமாக உள்ளனர்.
# மலேசியாவில் சிங்கப்பூரர்கள்

## கண்ணோட்டம்

மலேசியாவில் வசிக்கும் பெரும்பாலான சிங்கப்பூரர்கள் பொதுவாக தொழில் வல்லுநர்களாக வெளிநாட்டில் வாழ்கிறார்கள். ஏனெனில் தொழில் வல்லுநர்கள் மலேசிய நாட்டிற்குள் பல்வேறு தொழில்களில் ஒரு முக்கிய நிபுணத்துவத்திற்காக தேடப்படுகிறார்கள். பெரும்பாலான சிங்கப்பூர் வாசிகள் பொதுவாக கோலாலம்பூர், சிலாங்கூர், மலாக்கா மற்றும் இயோக்கூர் பாரு போன்ற பெரிய நகர்ப்புற மையங்களுக்கு அருகில் குவிந்திருப்பதால், அவர்கள் பொதுவாக உயர் நிர்வாக அல்லது நடுத்தர நிர்வாகத்தில் பதவிகளைக் கொண்ட தொழிலாளர்களாக உள்ளனர்.  
இயோக்கூர் -சிங்கப்பூர் சமூக பராமரிப்பு சங்கத்தின் 2014 மதிப்பீட்டின்படி, இயோக்கூரில் சுமார் 5,000 சிங்கப்பூர் குடும்பங்கள் வாழ்கின்றன. மலேசியா எனது இரண்டாவது வீடு திட்டத்தின் கீழ், சிங்கப்பூரில் பணிபுரியும் அல்லது படிக்கும் சிங்கப்பூரர்களும் குறைந்த வாழ்க்கைச் செலவு காரணமாக இயோக்கூரை வசிக்குமிடமாகத் தேர்ந்தெடுத்துள்ளனர். மலேசியாவிற்கு ஒரு காரை இறக்குமதி செய்யவும் அல்லது உள்ளூர் தயாரிப்பு காரை வாங்கிக் கொள்ளவும் அனுமதிக்கப்படுகின்றனர். சிங்கப்பூரர்கள் மலேசியாவில் பதிவு செய்யப்பட்ட கார்களை சிங்கப்பூரில் ஓட்ட முடியாது.
# மயூக் மகர்

**மயூக் மகர்** (*Mayukh Mahar*) இந்தியாவைச் சேர்ந்த ஓர் அரசியல்வாதியாவார். உத்தரகாண்ட் மாநில சட்டமன்றத்தில் பித்தோராகர் சட்டமன்றத் தொகுதியில் போட்டியிட்டு தற்போதைய பிரதிநிதியாக உள்ளார். உத்தராகண்ட மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். பித்தோராகர் மாநில சட்டமன்ற தொகுதியை பிரதிநிதித்துவப்படுத்தி சட்டமன்ற உறுப்பினராகத் தேர்ந்தெடுக்கப்பட்டார். இன ரீதியாக, இவர் ஒரு குமாவோனி மற்றும் ஒரு சத்திரிய இராசபுத்திரர் என அறியப்படுகிறார். . கடந்த 2012-ஆம் ஆண்டு முதல் முறையாக பித்தோராகர் தொகுதியில் போட்டியிட்டு தேர்ந்தெடுக்கப்பட்டார். பின்னர், 2017 ஆம் ஆண்டு நடைபெற்ற சட்டசபை தேர்தலில், பிரகாசு பந்திடம் தோல்வியடைந்தார். அதன்பிறகு, 2022 ஆம் ஆண்டு நடைபெற்ற உத்தரகாண்ட் சட்டப் பேரவைத் தேர்தலில், பாரதிய சனதா கட்சியைச் சேர்ந்த சந்திர பந்தை தோற்கடித்து மீண்டும் ஆட்சிக்கு வந்தார். நைனிட்டாலில் உள்ள குமாவுன் பல்கலைக்கழகத்தில் அரிவியலில் இளநிலை பட்டம் மற்றும் ஒரு முது கலைப் பட்டம் பெற்றுள்ளார்.
# துர்கேசுவர் லால்

**துர்கேசுவர் லால்** (*Durgeshwar Lal*) இந்தியாவைச் சேர்ந்த ஓர் அரசியல்வாதியாவார். உத்தராகண்ட மாநிலத்தின் புரோலா சட்டமன்ற தொகுதியை பிரதிநிதித்துவப்படுத்தும் சட்டமன்ற உறுப்பினர் ஆவார்.  
துர்கேசுவர் லால் 2022 ஆம் ஆண்டு நடைபெற்ற உத்தரகாண்ட் சட்டமன்றத் தேர்தலில் போட்டியிட்டு உத்தரகாண்ட் சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியைச் சேர்ந்த மல்சந்தை 6029 வாக்குகள் வித்தியாசத்தில் துர்கேசுவர் லால் தோற்கடித்தார்.  
2022 ஆம் ஆண்டில் உத்தரகாண்ட் துணைக் கோட்ட நீதிபதி துர்கேசுவர் லால் மீது தவறான பதிவுகளைப் பதிவேற்றியதாகக் குற்றம் சாட்டி, புரோலா காவல் நிலையத்தில் புகார் அளிக்கப்பட்டுள்ளது.
# செவ்வால் குழாய் பாம்பு

**செவ்வால் குழாய் பாம்பு**, **சிவப்பு உருளை பாம்பு** அல்லது **பொதுவான குழாய் பாம்பு**  
இதனுடைய முதுகு செதில்கள் மென்மையானவை. 19 அல்லது 21 வரிசைகளில், 186-245 வயிற்றுப்புற தகடுகளுடன், அடுத்தடுத்த முதுகு செதில்களை விட பெரியதாகக் காணப்படும். குத தகடு பிரிக்கப்பட்டுள்ளது. ஐந்து முதல் 10 வாலடி தகடுகள் காணப்படும்.  
மற்ற பாம்புகளுடன் ஒப்பிடும்போது, *சி. ரபசு* குறைந்த வாய்ப்பிளவு அளவைக் கொண்டுள்ளது. இவற்றின் முதன்மை உணவாகப் பாம்புகள், சிறுகண் காலிலி மற்றும் விலாங்குகள் உள்ளிட்ட நீண்ட, மெல்லிய இரை விலங்குகள் உள்ளன.
# செவ்வால் குழாய் பாம்பு

## புவியியல் வரம்பு

செவ்வால் குழாய் பாம்பு மியான்மர் மற்றும் தெற்கு சீனாவில் (புஜியான், ஆங்காங் மற்றும் ஆய்னான் தீவு), தெற்கே வியட்நாம், லாவோஸ், கம்போடியா, தாய்லாந்து, மலாய் தீபகற்பம் மற்றும் கிழக்கிந்தியத் தீவுகள் முதல் இந்தோனேசியா (ரியாவ் தீவுக்கூட்டம், சுமாத்திரா, பாங்கா, போர்னியோ, சாவகம் வரை) காணப்படுகிறது., சுலாவெசி, பூட்டான் மற்றும் சுலா தீவுகள்.
# தாமு (சமையல் கலைஞர்)

**கே. தாமோதரன்** (*K. Damodharan*) என்பவர் தொழில் ரீதியாகச் சமையல் கலை நிபுணர் ஆவார். இவர் தாமு என்று அழைக்கப்படுகிறார். இவர் பல்வேறு தமிழ் தொலைக்காட்சி அலைவரிசைகளில் ஏராளமான சமையல் நிகழ்ச்சிகள் மற்றும் நேரடி சமையல் போட்டிகளைத் தொகுத்து வழங்கியுள்ளார். குறிப்பாக விஜய் தொலைக்காட்சியில் *குக்கு வித் கோமாளியில்* நடுவராக இருந்தார். 2010-ல், ஒரு தனிநபரின் மிக நீண்ட சமையல் மாரத்தான் என்ற கின்னஸ் உலக சாதனையைப் படைத்தார். 2004-ல் சென்னைப் பல்கலைக்கழகத்தால் வழங்கப்பட்ட உணவக மேலாண்மை மற்றும் சமையல் கலைத் தொழில்நுட்பத்தில் முனைவர் பெற்ற முதல் இந்தியச் சமையல்காரர் என்ற பெருமையையும் பெற்றார். மேலும், இவர் தமிழ்ப் படங்களில் சில தோற்றங்களில் நடித்துள்ளார்.
# தாமு (சமையல் கலைஞர்)

## தொழில்

திசம்பர் 2010-ல், தாமோதரன் ஒரு நாளில் 190 கிலோ கிராம் உணவைக் கொண்ட 617 உணவு வகைகளைச் சமைத்தார். இவர் திசம்பர் 21 அன்று காலை 8 மணிக்குச் சமைக்கத் தொடங்கி 24 மணி நேரம், 30 நிமிடங்கள் மற்றும் 12 வினாடிகளுக்குச் சமைத்து முடித்தார். தமிழகத்தின் 15 நகரங்களில் நடைபெற்ற *தி இந்துவின்* *நமது மாநிலம் நமது சுவைப்* போட்டியில் தாமோதரன் நடுவராகவும் இருந்தார்.
# தாமு (சமையல் கலைஞர்)

## திரை தோற்றங்கள்

### திரைப்படங்கள்

- *கள்ளப்படம்* (2015)
- *உள்குத்து* (2017)
- *ஒரு பக்க கதை* (2020)
- *சர்வர் சுந்தரம்* (வெளியாகவில்லை)
# தாமு (சமையல் கலைஞர்)

## திரை தோற்றங்கள்

### வலைத் தொடர்

- *கல்யாணம் நிபந்தனைகள் பொருந்தும்* (2018)
# தாமு (சமையல் கலைஞர்)

## திரை தோற்றங்கள்

### தொலைக்காட்சி தொடர்

- *தே சமையல்காரர்* (மழவில் மனோரமா)
- *அது இது எது* (கேமியோ தோற்றம்)
- *சாக்லேட்* (கேமியோ தோற்றம்)
- *குக்கு வித் கோமாலி சீசன் 1*
- *குக் வித் கோமாலி சீசன் 2*
- *வண்ணங்கள் சமையலறை*
- *குக் வித் கோமாலி சீசன் 3*
- *குக் வித் கோமாலி சீசன்* *4*
- குக் வித் கோமாளி சீசன் 5
# தாமு (சமையல் கலைஞர்)

## விருது

- வாழ்நாள் சாதனையாளர் விருது. இலண்டன் உலகத் தமிழ் அமைப்பு. 2021
- பத்மசிறீ-இந்திய அரசு. 2025
# மாதம்பட்டி ரங்கராஜ்

**மாதம்பட்டி ரங்கராஜ்** (*Madhampatty Rangaraj*) என்பவர் இந்தியச் சமையற் கலைஞர், நடிகர், மாதம்பட்டி *தங்கவேலு ஹாஸ்பிடாலிட்டி பிரைவேட் லிமிடெட்டின்* தலைமை நிர்வாக அதிகாரி ஆவார். இந்நிறுவனம் தமிழ்நாடு மற்றும் அண்டை மாநிலங்களில் உணவு தொடர்பான சேவையைச் செய்கிறது. மாதம்பட்டி தங்கவேலு ஹாஸ்பிடாலிட்டி நிறுவனம் 2013-ல் நடைபெற்ற கோயம்புத்தூர் பேரோட்ட நிகழ்ச்சியின் உணவு ஏற்பாட்டினையும் கவனித்துக்கொண்டது. ரங்கராஜ் சமையலில் கொய்யா சட்னி என்பது பெருமைக்குரிய விடயமாகப் பார்க்கப்படுகிறது.
# மாதம்பட்டி ரங்கராஜ்

### நடிகராக

*மெஹந்தி சர்க்கஸ்* (2019) என்ற காதல் நாடகத்தின் மூலம் ரங்கராஜ் திரைப்படத்தில் அறிமுகமானார். *தி டெக்கான் குரோனிக்கிள்* வழங்கிய இந்த படத்தின் திரை விமர்சனத்தில், "பிரபல சமையல்காரராக இருந்து கதாநாயகனாக மாறிய மாதம்பட்டி ரங்கராஜ் முதன்மைக் கதாநாயகனாகப் பொருத்தமாக நடித்துள்ளார்" என்று தெரிவித்தது. இவரது அடுத்த தமிழ் திகில் படம், *பெங்குயின்* (2020) ஆகும். இதன் இயக்குநர் ஈசுவர் கார்த்திக் *மெஹந்தி சர்க்கஸ்* திரைப்படத்தினைப் பார்த்த பிறகு ரங்கராஜீக்கு இந்த வாய்ப்பினை வழங்கினார். ரங்கராஜ் பின்னர் நவம்பர் 2020-ல் மார்க் ஜோயலின் *கேசினோவில்* நடிக்க ஒப்பந்தம் செய்தார்.
# மாதம்பட்டி ரங்கராஜ்

## திரைப்படவியல்

| 2019 | *மெஹந்தி சர்க்கஸ்* | ஜீவா | } |
| --- | --- | --- | --- |
# மாதம்பட்டி ரங்கராஜ்

## திரைப்படவியல்

### தொலைக்காட்சி நிகழ்ச்சி

| 2024 | *குக்கு வித் கோமாளி* | இரங்கராஜ் (நடுவர்) | குக்கு வித் கோமாளி சீசன் 5 | } |
| --- | --- | --- | --- | --- |
# இராமர் கோவில், சைத்பூர்

**இராமர் கோவில், சைத்பூர்** (*Rama Temple, Saidpur*) பாக்கித்தான் நாட்டின் இசுலாமாபாத்தில் உள்ள சைத்பூர் கிராமத்தில் அமைந்துள்ள இராமர் கோவிலைக் குறிக்கிறது. இராம் குந்த் வில் என்றும் இக்கோவில் அழைக்கப்படுகிறது. 14 ஆண்டுகள் நாடுகடத்தப்பட்ட காலத்தில் தனது குடும்பத்துடன் இப்பகுதியில் வாழ்ந்ததாக இந்துக்கள் நம்பும் இந்துக் கடவுளான இராமருக்கு இந்த கோயில் அர்ப்பணிக்கப்பட்டுள்ளது. கோவில் 16 ஆம் நூற்றாண்டில் முதலாம் மான் சிங் என்பவரால் கட்டப்பட்டது.
# இராமர் கோவில், சைத்பூர்

## வரலாறு

பல நூற்றாண்டுகளாக, இந்துக்கள் கோவிலில் வழிபடுவதற்காக வெகுதூரம் பயணம் செய்தனர். யாத்ரீகர்களுக்கான ஓய்வு இல்லமான அருகிலுள்ள தர்மசாலாவில் தங்கினர். இராவல்பிண்டி அரசிதழின் அதிகாரப்பூர்வமான பதிவுகளின்படி இக்கோவில் 1893 ஆம் ஆண்டுக்கு முந்தையதாகும். இராமரும் அவரது குடும்பத்தினரும் ஒருமுறை தண்ணீரைப் பருகியதை நினைவுகூரும் வகையில் "இராம் குந்த்" என்ற இடத்திற்கு அருகிலுள்ள குளத்தில் ஒவ்வொரு ஆண்டும் ஒரு கண்காட்சி நடத்தப்பட்டது. இருப்பினும், 1947 ஆம் ஆண்டு இந்தியப் பிரிவினைக்குப் பிறகு, கோயில் கட்டிடம் வழிபாட்டுத் தலமாக பயன்படுத்தப்படவில்லை. 1960 ஆம் ஆண்டில், இந்த கட்டிடம் உள்ளூர் மக்களுக்கான பெண்கள் பள்ளியாக பயன்படுத்தப்பட்டது, மேலும் 2006 ஆம் ஆண்டில், தலைநகர் மேம்பாட்டு ஆணையத்தால் இது சுற்றுலா தலமாக மாற்றப்பட்டது. இதனையடுத்து தற்போது அனைத்து சிலைகளும் அகற்றப்பட்டுள்ளன.
# பைத்தனோய்டே

**பைத்தானாய்டே பாம்புகள்** என்றும் அழைக்கப்படும் **பைத்தோனாய்டே** (*Pythonoidea*), பாம்புகளின் பெருங் குடும்பமாகும். இதில் மலைப்பாம்புகள் (குடும்பம் பைத்தோனிடே) மற்றும் பிற நெருங்கிய தொடர்புடைய மலைப்பாம்பு போன்ற பாம்புகள் உள்ளன (ஆனால் போயாசு அல்ல, இவை பூய்டியா எனப்படும் தனி பெருங்குடும்பத்தில் உள்ளன). 2022ஆம் ஆண்டு நிலவரப்படி, பைத்தனோய்டியாவில் 39 சிற்றினங்கள் உள்ளன, இதில் *பைதான்* என்ற பெயரிடப்பட்ட பேரினம் மற்றும் 10 பிற வகை மலைப்பாம்புகள் (*ஆன்டரேசியா*, *அபோடோரா*, *ஆசுபிடைட்சு*, *போத்ரோச்சிலசு*, *லியோபிதான்*, *லியாசிசு*, *மலாயோபித்தோன்* *,* *சிம்யோபிலியாப்*, மற்றும் *மொரேலியா* குடும்பம்) உள்ளன. இத்துடன் அதிகம் அறியப்படாத இரண்டு குடும்பங்களாக, லோக்சோசெமிடே (ஒரு சிற்றினம், மெக்சிகன் புதை மலைப்பாம்பு, *லோக்சோசெமசு* பேரினத்தில் உள்ளது) மற்றும் ஜெனோபெல்டிடே ( *ஜெனோபெல்டிசு* பேரினத்தில் இரண்டு வகையான சூரிய ஒளி பாம்புகள்).  
மலைப்பாம்புகள், போவாசு மற்றும் பிற கெனோபிடியன் பாம்புகளின் வகைப்பாட்டியல் நீண்ட காலமாக விவாதிக்கப்பட்டு வருகிறது. இறுதியில் ஒரு குறிப்பிட்ட உட்கோட்டினை ஒரு குறிப்பிட்ட லின்னேயன் தரநிலைக்கு (ஒரு பெருங்குடும்பம், குடும்பம் அல்லது துணைக் குடும்பம் போன்றவை) ஒதுக்குவது என்பது தன்னிச்சையானது. 62 [CI: 46-78] மில்லியன் ஆண்டுகளுக்கு முன்பு ஒரு பொதுவான மூதாதையரைக் கடைசியாகப் பகிர்ந்து கொண்ட இந்த 43 சிற்றினங்களுக்கிடையில் ஒப்பீட்டளவில் நெருக்கமான பரிணாம உறவை பைத்தோனிடே வலியுறுத்துகிறது (பைத்தோனாய்டுகளுக்கும் யூரோபெல்டாய்டுகளுக்கும் இடையிலான மிகச் சமீபத்திய பொதுவான மூதாதையர் ~73 [CI:59-87] மில்லியன் ஆண்டுகளுக்கு முன்பு வாழ்ந்தன).
# காக் புல்

**காக் புல்** (*Kak Pul*) என்பது பாக்கித்தான் நாட்டின் இசுலாமாபாத்தில் கட்டப்பட்டுள்ள ஒரு பாலமாகும். இப்பாலம் இசுலாமாபாத்து நகரத்தின் விரைவுச்சாலையில் சோன் ஆற்றின் மீது கட்டப்பட்டுள்ளது. இசுலாமாபாத்தில் நுழையும் வாகனங்களுக்கான நுழைவாயிலாக பாலம் செயல்படுகிறது.
# காக் புல்

## அமைவிடம்

இசுலாமாபாத்து நகரத்திலுள்ள விரைவுச்சாலையில் சோன் ஆற்றின் மீது காக் புல் பாலம் கட்டப்பட்டுள்ளது. சோன் நதி பாக்கித்தானின் போத்தோகர் பீடபூமி பகுதியில் உள்ள ஒரு முக்கியமான ஆறாகும். சோன் ஆறு போத்தோகரில் பெரும்பகுதி நீரை வெளியேற்றுகிறது.  
காக் புல் பாலம் அருகே உள்ள பிரபலமான இடங்களில் ஒன்று சிகாலா நகரம் ஆகும், இது பாக்கித்தான் தேசிய காவல்துறை அகாடமியின் இருப்பிடமாகும், பாக்கித்தானின் மிகப்பெரிய காவல்துறை பயிற்சி கல்லூரியாக இந்த அகாடமி கருதப்படுகிறது. பாதுகாப்பு வீட்டுவசதி ஆணையம் ; விண்வெளி தொழில்நுட்ப நிறுவனம் ; முகமது அலி சின்னா பல்கலைக்கழக வளாகம்; மற்றும் இசுலாமாபாத்தின் புறநகர் பகுதியான ஊமாத்து மாதிரி நகரம் ஆகியவையும் இப்பாலத்திற்கு அருகில் அமைந்துள்ளன.
# பாரி, இராசத்தான் சட்டமன்றத் தொகுதி

**பாரி சட்டமன்றத் தொகுதி** (*Bari, Rajasthan Assembly constituency*) என்பது இந்தியாவின் இராசத்தான் மாநிலத்தின் 200 சட்டமன்றத் தொகுதிகளில் ஒன்றாகும்.  
இது தோல்பூர் மாவட்டத்தின் ஒரு பகுதியாகும்.
# பாரி, இராசத்தான் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2018 இராசத்தான் சட்டமன்றத் தேர்தல் | கிர்ராஜ் சிங் |  |
# பாரி, இராசத்தான் சட்டமன்றத் தொகுதி

## மேலும் பார்க்கவும்

-
- தோல்பூர் மாவட்டம்
# நவின் சந்திரா பாகு

**நவின் சந்திரா பாகு** (*Nabin Chandra Bag*) இந்திய அரசியல்வாதியாவார். மேற்கு வங்காள அரசியலில் அகில இந்திய திரிணாமுல் காங்கிரசு கட்சியில் உறுப்பினராக இருந்தார். 2011 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் இந்திய பொதுவுடைமைக் கட்சியின் வேட்பாளராகப் போட்டியிட்டு கந்தககோசு தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார். பொதுவுடைமைக் கட்சியை விட்டு விலகி 2015 ஆம் ஆண்டில் திரிணாமுல் காங்கிரசு கட்சியில் சேர்ந்தார் 2016 மற்றும் 2021 ஆம் ஆண்டுகளில் நடைபெற்ற சட்டமன்றத் தேர்தல்களில் இவர் அதே தொகுதியில் இருந்து மீண்டும் தேர்ந்தெடுக்கப்பட்டார். 2007 ஆம் ஆண்டில் பர்த்வான் பல்கலைக்கழகத்தின் கீழ் வங்காள மொழிப் பாடத்தில் நபின் முதுகலைப் பட்டம் பெற்றுள்ளார்
# அரிபதா பாகுலி

**அரிபதா பாகுலி** (*Haripada Baguli*) இந்தியாவைச் சேர்ந்த ஓர் அரசியல்வாதியாவார். கிசான் மசுதூர் பிரச்சா கட்சியின் உறுப்பினராகப் போட்டியிட்டு மேற்கு வங்க சட்டமன்ற உறுப்பினராக சாகர் தொகுதியில் இருந்து தேர்ந்தெடுக்கப்பட்டார். 1952 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் சட்டமன்ற உறுப்பினராகத் தேர்ந்தெடுக்கப்பட்டு 1957 ஆம் ஆண்டு வரை பணியாற்றினார். பின்னர் இவர் 1957 மற்றும் 1962 ஆண்டுகளில் நடைபெற்ற தேர்தல்களில் கக்திவீப் தொகுதியில் பிரச்சா சோசலிச கட்சியின் வேட்பாளராக போட்டியிட்டார். ஆனால் இரண்டு முறையும் தோல்வியடைந்தார்.
|-
|1962 மேற்கு வங்காள சட்டமன்ற தேர்தல்
|கக்தீவிப் தொகுதி
|colspan=2|பிரச்சா சோசலிச கட்சி
|தோல்வி
|-
|}
# இரேச்சர்ல நாயக்கர்கள்

**இரேச்சர்ல நாயக்கர்கள்** (*Recherla Nayakas*) ஓர் ஆந்திர வம்சமாகும். இவர்கள் முசுனூரி நாயக்கர்களிடமிருந்து அதிகாரத்தைப் பறித்தனர். மேலும்,14 ஆம் நூற்றாண்டின் பிற்பகுதியிலும் 15 ஆம் நூற்றாண்டின் முற்பகுதியிலும் (ஆட்சி. 1368-1435) தெலங்காணா பகுதியில் ஆதிக்க சக்தியாக மாறினார்கள். இவர்கள் இந்த காலகட்டத்தில் பாமினி சுல்தானகத்தின் எல்லையான கோல்கொண்டாவின் தென்கிழக்கில் உள்ள இரச்சகொண்டாவை தளமாகக் கொண்டிருந்தனர். மேலும் தேவரகொண்டாவில் இரண்டாவது தளத்தையும் கட்டினார்கள்.
# இரேச்சர்ல நாயக்கர்கள்

## வரலாறு

ஆந்திராவின் நவீன வரலாற்றாசிரியர்கள் இவர்களை வெலமாக்களுடன் அடையாளப்படுத்தினாலும், வெலமா சமூகத்தின் உருவாக்கம் பிற்காலத்தில், பதினாறாம் நூற்றாண்டின் நடுப்பகுதியில்தான் ஆரம்பமானது என வரலாற்றாளர் சிந்தியா தால்போட் கூறுகிறார். .
# இரேச்சர்ல நாயக்கர்கள்

## போர்கள்

இரேச்சர்ல நாயக்கர்கள் அமங்கலில் தங்கள் முதல் தளத்தை நிறுவியதாக நம்பப்படுகிறது. அவர்களின் தலைவர் சிங்கம நாயக்கன் எதிரிகளால் படுகொலை செய்யப்பட்டக் காரணத்தால் அவரது மகன் அனபோத நாயக்கன் கொலைக்கு முசுனுரியின் கப்பய நாயக்கனைக் குற்றம் சாட்டி வாரங்கல் மீது படையெடுத்துச் சென்றார். கி.பி.1368 இல் பீமாவரத்தில் நடந்த ஒரு போரில், கப்பய நாயக்கன் கொல்லப்பட்டார் . மேலும் தெலங்காணாவின் கட்டுப்பாட்டை இரேச்சர்லாக்கள் கைப்பற்றினர். அனபோத நாயக்கன் பின்னர், 1369 இல் வெளியிடப்பட்ட ஒரு கல்வெட்டில், தனது தாத்தா தச்சய நாயக்கன் காக்கத்தியர்களின் கீழ் ஒரு தலைவராக பணியாற்றியதாகவும், இரண்டாம் பிரதாபருத்திரன் அவருக்கு *பாண்டிய-ராஜ-கஜ-கேசரி* (பாண்டிய யானைகளுக்கு எதிரான சிங்கம்) என்ற பட்டத்தை வழங்கியதாகவும் கூறுகிறார். நல்கொண்டா மாவட்டத்திலுள்ள இரச்சகொண்டா மற்றும் தேவரகொண்டா ஆகிய இடங்களில் இரேச்சர்ல நாயக்கர்கள் இரண்டு கோட்டை நகரங்களைக் கட்டினார்கள்.  
இரேச்சர்கள் கடலோர ஆந்திரப் பகுதியில் ரெட்டி வம்சத்தை தங்கள் போட்டியாளர்களாகக் கொண்டிருந்தனர். 1364 இல் முசுனுரி நாயக்கர்களால் மேற்கொள்ளப்பட்ட அதே ஒப்பந்தத்தின் விதிமுறைகளைப் பின்பற்றி அவர்கள் ஆரம்பத்தில் பாமினி சுல்தானகத்துடன் இணைந்தனர். அதே சமயம் ரெட்டிகள் விஜயநகரப் பேரரசுடன் இணைந்தனர். ராஜமன்றி ரெட்டிகள் மற்றும் கொண்டவீடு ரெட்டிகள் ஆகிய இரு ரெட்டி குலத்தினரிடையே பிளவு ஏற்பட்டதைத் தொடர்ந்து, கொண்டவீடு ரெட்டிகள் பாமினிகளுக்கு தங்கள் விசுவாசத்தை மாற்றிக்கொண்டனர். இதே சமயம் இரேச்சர்லாக்கள் விஜயநகரத்துடன் தங்களை இணைத்துக் கொண்டனர். 1419 இல் பனகல் கோட்டையில் (வனபர்த்திக்கு அருகில்) ஒரு பெரிய போர் நடந்தது. இதில் விஜயநகர, இரேச்சர்கள் மற்றும் ராஜமன்றி ரெட்டிகளின் கூட்டணி வெற்றி பெற்றது. இருப்பினும், இரேச்சர்கள் விசுவாசத்தை மாற்றியதால் 1420களில் பாமினி சுல்தானகத்தின் தாக்குதலுக்கு ஆளாகினர். சுல்தான் 1435 இல் வாரங்கல் மற்றும் இரச்சகொண்டாவைக் கைப்பற்றினார். அதன்பிறகு, இரேச்செர்லர்களின் தலைவர்கள் தெலங்காணா முழுவதும் சிதறி சிறியக் குழுக்களாக மாறினர்.
# மௌலா அலி மலை

**மௌலா அலி மலை** (*Moula Ali hill*) இந்தியாவின் ஐதராபாத்தில் உள்ள மௌலா அலி என்ற இடத்தில் குடை வடிவத்தில் அமைந்துள்ள ஓர் மலையாகும். மலையுச்சியில் அமைந்துள்ள மௌலா அலி தர்கா மற்றும் பள்ளிவாசல் ஆகியவற்றிற்கு இந்த இடம் நன்கு அறியப்பட்டதாகும். இப்பகுதியில் சியா இசுலாமியர்கள் அதிகளவில் வசிக்கின்றனர்.
# மௌலா அலி மலை

## கண்ணோட்டம்

மௌலா அலி மலை தோராயமாக உயரம் கொண்டது. இது தர்காவிலிருந்து மலையின் அடிப்பகுதி வரை 484 படிகளைக் கொண்டுள்ளது. மேலும், இதைச் சுற்றி சுமார் 600 கல்லறைகள் உள்ளன.  
பிரிட்டிசு வரலாற்றாசிரியர் வில்லியம் தால்ரிம்பில் என்பவரின் கணக்குகளின்படி, கி.பி. 1578 ஆம் ஆண்டில், குதுப் ஷாஹிகளின் அரசவையின் யாகுத் என்ற திருநங்கை ஒருவர் நோய்வாய்ப்பட்டார். அலி ( முகமது நபியின் மகள் பாத்திமாவின் கணவர்) மலை உச்சியில் தனக்காகக் காத்திருப்பதாகவும், பச்சை நிற ஆடை அணிந்த ஒருவர் மலையில் வந்துப் பார்க்கச் சொன்னதாக அவர் கனவு கண்டார். அவரது கனவில் யாகுத் அந்த மனிதனுடன் மலைக்குச் செல்கிறார். அலி மலையின் மேல் அமர்ந்து ஒரு கல்லில் கையை ஊன்றிக் கொண்டிருப்பதைக் கண்டார். மறுநாள் காலை, யாகுத்தின் நோய் குணமானது. மலையில் அதில் அலீயின் கை அடையாளங்கள் இருந்ததாகக் கூறப்படும் ஒரு கல் கண்டுபிடிக்கப்பட்டது. இந்தச் சம்பவத்தைப் பற்றி கேள்விப்பட்ட சுல்தான் அந்த மலையைப் பார்வையிட்டு, மலையின் மேல் ஒரு தர்காவைக் கட்ட உத்தரவிட்டார். கிடைத்த கல் மலை உச்சியில் உள்ள சன்னதியில் உள்ளது.  
இச்சம்பவத்தின் பின்னர் அந்த மலைக்கு 'மௌலா அலி' என்று பெயர் சூட்டப்பட்டது. இந்த கல் சூபிகள், துறவிகள் மற்றும் ஆன்மீகவாதிகளுக்கு பிரபலமானது. ஏனெனில் கல்லுக்கு குணப்படுத்தும் சக்தி உள்ளது என்ற நம்பிக்கையை அவர்கள் கொண்டுள்ளனர். அதன் உட்புறம் ஆயிரக்கணக்கான கண்ணாடிகளால் அலங்கரிக்கப்பட்டுள்ளது. மௌலா அலி மலையில் இசுலாத்தின் நான்காவது கலிபாவான அலி இப்னு தாலிபின் கை பொறிப்பு உள்ளது என நம்புகின்றனர்.
# சுப்ரதா பக்சி

**சுப்ரதா பக்சி** (*Subrata Bakshi*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூலை மாதம் 23 ஆம் தேதியன்று இவர் பிறந்தார். தற்போது மேற்கு வங்காளத்தில் இருந்து தேர்ந்தெடுக்கப்பட்டு நாடாளுமன்ற, மாநிலங்களவை உறுப்பினராக பணியாற்றுகிறார். அகில இந்திய திரிணாமுல் காங்கிரசு கட்சியின் பொதுச் செயலாளராகவும், மேற்கு வங்க திரிணாமுல் காங்கிரசு கட்சியின் மாநிலத் தலைவராகவும் உள்ளார். 2011-ஆம் ஆண்டு மேற்கு வங்க மாநிலத்தில் பொதுப்பணித்துறை அமைச்சராகவும், போக்குவரத்து துறை அமைச்சராகவும் இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் பபானிபூர் தொகுதியில் இருந்து தேர்ந்தெடுக்கப்பட்ட சட்டமன்ற உறுப்பினராகவும் இருந்தார்.  
மேற்கு வங்க சட்டமன்ற உறுப்பினராக மம்தா பானர்ச்சி பதவி விலகிய பின்னர் இவர் தெற்கு கொல்கத்தா தொகுதியில் இருந்து நாடாளுமன்றத்திற்குத் தேர்ந்தெடுக்கப்பட்டார். 2011 ஆம் ஆண்டு திசம்பர் மாதம் 10 ஆம் தேதியன்று 2,30,999 வாக்குகள் வித்தியாசத்தில் தேர்ந்தெடுக்கப்பட்டார். மேலும் 2014 ஆம் ஆண்டிலும் மீண்டும் தேர்ந்தெடுக்கப்பட்டார்.
# தாரக் பந்தோபாத்யாய்

**தாரக் பந்தோபாத்யாய்** (*Tarak Bandyopadhyay*) இந்தியாவைச் சேர்ந்த ஓர் அரசியல்வாதியாவார். மேற்கு வங்காள அரசியலில் அகில இந்திய திரிணாமுல் காங்கிரசு கட்சியின் உறுப்பினராகச் செயல்பட்டார். மேற்கு வங்க சட்டமன்றத்தில் உறுப்பினராக இருந்தார்.
# தாரக் பந்தோபாத்யாய்

## வாழ்க்கைக் குறிப்பு

தாரக் பந்தோபாத்யாய் 1996 ஆம் ஆண்டில் காசிபூரில் தொகுதியில் இந்திய தேசிய காங்கிரசு கட்சி வேட்பாளராக மேற்கு வங்க சட்டமன்ற தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார் பின்னர் திரிணாமுல் காங்கிரசில் இணைந்தார்.  
பந்தோபாத்யாய் 2013 ஆம் ஆண்டு அக்டோபர் மாதம் 10 ஆம் தேதியன்று தனது 70ஆவது வயதில் மாரடைப்பால் இறந்தார்
# துர்கா சரண் பானர்ச்சி

**துர்கா சரண் பானர்ச்சி (Durga Charan Banerjee)** (ந்தியாவைச் சேர்ந்த ஓர் அரசியல்வாதியாவார். 1898-1952 ஆம் ஆண்டுகள் காலத்தில் இவர் வாழ்ந்தார். வங்காள மொழி பேசும் இந்திய சட்ட வல்லுநராகவும் முதல் மக்களவையின் நாடாளுமன்ற உறுப்பினராகவும் இருந்தார்.
# துர்கா சரண் பானர்ச்சி

## ஆரம்ப வாழ்க்கை மற்றும் கல்வி

துர்கா சரண் பானர்ச்சி அனுகுல் சரண் பானர்ச்சிக்கு 1898 ஆம் ஆண்டு சனவரி மாதத்தில் மிட்னாபூரில் பிறந்தார். மிட்னாபூர் கல்லூரியிலும் இசுக்காட்டிசு பேராலயக் கல்லூரியிலும் படித்தார். பின்னர் கல்கத்தா பல்கலைக்கழகத்தில் குற்றவியல் சட்டம் பயின்றார். 1913 ஆம் ஆண்டு ஏப்ரல் மாதத்தில் திரிகுண தேவியை மணந்தார்
# துர்கா சரண் பானர்ச்சி

## தொழில்

ஒரு குற்றவியல் வழக்கறிஞராக வாழ்க்கையைத் தொடங்கினார். பின்னர் அரசு வழக்கறிஞர்கள் குழுவில் சேர்ந்து பணியாற்றினார். 1921 ஆம் ஆண்டில் மிட்னாபூர் நகராட்சியின் நகராட்சி ஆணையராகவும் பணியாற்றினார். பின்னர் மிட்னாபூரில் உள்ள டயமண்ட் அமெச்சூர் திரையரங்கின் மேலாளராகப் பணியாற்றினார். இராமகிருசுணா அறக்கட்டளை, செபாசுரம் மற்றும் மிட்னாபூரில் உள்ள மருத்துவமனை ஆகியவற்றின் செயல்பாடுகளுடன் தொடர்பு கொண்டு செயல்பட்டார்.  
1952 ஆம் ஆண்டு முதல் மக்களவைத் தேர்தலில் பாரதிய சனசங்கத்தின் வேட்பாளராக மிட்னாபூர்-இயார்கிராம் மக்களவைத் தொகுதியில் போட்டியிட்டு தேர்ந்தெடுக்கப்பட்டார்.